gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl gl gl de en sv fr de de gl gl gl gl gl gl gl es gl es id ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O xuíz Garzón pídelle á Igrexa que achegue datos sobre os desaparecidos na Guerra Civil
Sábado, 24 de setembro de 2022
A Audiencia Nacional solicítalles tamén información a alcaldes de diferentes localidades e ao Centro Documental de Memoria Histórica.
O obxectivo desta petición é dilucidar se a Audiencia Nacional é competente para investigar as denuncias presentadas perante este tribunal por parte de varias asociacións de memoria histórica, nas que solicitaban a persecución penal por delitos de lesa humanidade aos autores de asasinatos, torturas ou exilios forzosos cometidos no Estado Español a partir de 1936.
En calidade de xuíz de instrución número 5 da Audiencia Nacional, Garzón requírelle á Conferencia Episcopal que lles comunique a todas as parroquias do Estado que permitan o acceso á Policía Xudicial para que esta poida identificar a posíbeis vítimas desaparecidas a partir da Guerra Civil, a través dos libros de defuntos.
Ademais, o maxistrado solicítalle á Abadía Benedictina da Santa Cruz do Valle de los Caidos e á Delegación do Patrimonio Nacional en San Lourenzo do Escorial que proporcionen información sobre o nome das persoas soterradas neste lugar, a súa procedencia xeográfica e as causas do soterramento.
Doutra banda, Baltasar Garzón tamén lles pide aos alcaldes de Granada, Córdoba, Sevilla e Madrid, así como ao reitor da Universidade de Granada o nome das persoas soterradas nas fosas comúns dos seus cemiterios; tamén a data da súa morte e as circunstancias desta, ademais de preguntar pola existencia dalgún rexistro público.
Represión da masonería e do comunismo
O maxistrado solicitoulle tamén ao Centro Nacional da Memoria Histórica que informe se dispón dos ficheiros do Tribunal Especial para a Represión da Masonería e o Comunismo e pídelle tamén información á Dirección de Rexistros e Notariado e ao Centro Documental da Memoria Histórica.
Finalmente, tamén require ás asociacións que acheguen toda a información da que dispoñan das persoas que están a practicar exhumacións de vítimas, para que poidan ser controladas polo seu xulgado e os seus resultados valorados.
Os colectivos que impulsaron esta denuncia foron a Asociación de Familiares de Fusilados de Navarra e as Asociacións para a Recuperación da Memoria Histórica de Andalucía, Valencia, Cataluña, Aragón, Mallorca, Valladolid, Ponteareas, Serra de Gredos, Toledo e Arucas.
Asociación para a Recuperación da Memoria Histórica
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto